Įslaptinta informacija

Įslaptinta informacija – dokumentai ar kitokios formos informacija, kurią valstybinė įstaiga laiko neskelbtina, saugotina nuo viešinimo. Dažniausiai susijusi su baudžiamaisiais, kariniais, užsienio politikos, ūkiniais, žvalgybiniais/kontržvalgybiniais reikalais.

 Savybės 
Įstatymai griežtai riboja tokios informacijos apyvartą. Su ja susipažinti gali tik patikrinti/patikimi žmonės, kuriems tokia informacija būtina darbui atlikti. Už netinkamą elgesį su įslaptinta informacija įvairiai baudžiama – pradedant pasmerkimu/papeikimu, baigiant laisvės atėmimu, dažnai atimant leidimą dirbti su įslaptinta informacija.

Kai kurios įmonės ar nevyriausybinės organizacijos irgi priskiria apsaugos lygius savo informacijai. Taip elgiasi siekdamos apsaugoti komercines paslaptis, privatumą, finansinę ar teisinę informaciją.

Praėjus laikui, įslaptinta informacija gali pasenti, tapti ne tokia jautria ar pasidaryti svarbia istoriškai. Tad gali būti išslaptinta, paskelbta viešai. XX a. pabaigos kai kuriose šalyse priimti informacijos laisvės įstatymai. Jie nustato, kad visuomenė turi teisę žinoti visą informaciją, kuri nepadarytų žalos, jei taptų vieša. Kartais dokumentai išslaptinami su išlygomis, pvz. uždengiant dar slaptą informaciją.

Lietuvoje įslaptintos informacijos apsaugą įgyvendina Paslapčių apsaugos koordinavimo komisija. Ji sudaryta iš 6 narių: po 2 narius deleguoja prezidentas, Seimo pirmininkas, premjeras.https://www.vsd.lt/paslapciu-apsauga/paslapciu-apsaugos-ir-koordinavimo-komisija/

 Žymėjimas 
Įslaptintų dokumentų autorius privalo jiems suteikti slaptumo lygį, kuris pasirenkamas remiantis poveikio vertinimu.
 Lietuva 
Lietuvoje tvarkomas per Įslaptintos informacijos ryšių ir informacinę sistemas.https://www.nksc.lt/doc/akreditacija/duk_islaptintos_informacijos_rysiu_ir_informacines_sistemas_.pdf
+ Slaptumo žymosLR valstybės ir tarnybos paslapčių įstatymas (liaud. grifai)https://www.lrt.lt/naujienos/lietuvoje/2/2044605/anusauskas-atmeta-jam-reiskiama-kritika-nepagristas-slaptumo-grifu-uzdejimas-irgi-draudziamas-istatymu Pavadinimas  Santrumpa  Paslaptis  Terminas  Praradimas/atskleidimas gali Visiškai slaptai  VS  Valstybės  30 metų  Sukelti grėsmę Lietuvos suverenitetui ar teritorijos vientisumui arba turėti ypač sunkių pasekmių valstybės interesams, arba sukelti pavojų žmogaus gyvybei. Slaptai  S  Valstybės  15 metų  Pažeisti valstybės gynybinę galią ar padaryti žalos valstybės interesams arba sudaryti prielaidas kilti pavojui žmogaus gyvybei ar sveikatai. Konfidencialiai  KF  Tarnybos  10 metų  Pakenkti valstybės interesams arba padaryti žalos valstybės institucijų veiklai ar sudaryti prielaidas neteisėtam valstybės paslaptį sudarančios informacijos atskleidimui. Riboto naudojimo  RN  Tarnybos  5 metai  Pakenkti valstybės institucijų interesams.
Įslaptinta informacija, kurios atskleidimas gali sukelti pavojų žmogaus gyvybei ar sveikatai arba sudaryti prielaidas kilti pavojui žmogaus gyvybei, įslaptinama 75 metams. Jei informaciją tikslinga įslaptinti trumpesniam terminui, arba iki tam tikro įvykio, kuriam įvykus informacijos įslaptinimas nebetenka prasmės, šalia slaptumo žymos nurodomas įslaptinimo terminas, konkretus įvykis ar kitos informacijos išslaptinimo sąlygos.https://www.infolex.lt/ta/70891

2023 m. rugpjūtį Lietuvoje su įslaptinta informacija dirbo ~20 tūkst. žmonių.https://www.delfi.lt/news/daily/lithuania/nacionalinio-saugumo-komisija-svarsto-daliai-lietuviu-drausti-vykti-i-rusija-ir-baltarusija.d?id=94279537

 Tarptautinės organizacijos 
 NATO 
Sąjungininkų dokumentuose įslaptinta informacija žymima 4 lygiais:
 COSMIC Top Secret (CTS) (visiškai slapta);
 NATO Secret (NS) (slapta);
 NATO Confidential (NC) (konfidenciali);
 NATO Restricted (NR) (riboto naudojimo).

 ES 
Europos Sąjunga naudoja 4 lygių įslaptinimą:
 EU Top Secret (visiškai slapta);
 EU Secret (slapta);
 EU Confidential (konfidenciali);
 EU Restricted (riboto naudojimo).

 JT 
Naudoja 2 įslaptintos informacijos lygius: konfidencialios ir griežtai konfidencialios.

 Papildomi 
Atsižvelgiant į veiklos specifiką, įslaptinta informacija gali būti žymėta ir papildomais nurodymais, pvz:
 Asmeniškai jums;
 Gražinti per <skaičius> val.
 Ypatingos svarbos;
 Kopijuoti draudžiama;
 Tarnybiniam naudojimui;
 Tik Lietuvos žiniai ();
 Perduoti <adresatas>;
 Susipažinus sunaikinti.

 Šaltiniai 

Kategorija:Žvalgyba
Kategorija:Teisė